runetrust/blame-folketinget-dk huggingface dataset:
Thorkild B. Fransgaard (FP), 1999-03-05:
Det vil være den rigtige vej til at nedbringe ventetiden for de hørehæmmede, men for at ordningen ikke skal kunne udnyttes økonomisk - det er ikke meningen med det - foreslår vi, at det tilskud, som amtskommunen skal yde til køb af et høreapparat, ikke udgør mere end det beløb, som amtskommunen skal yde i forbindelse med høreapparater hos amtskommunens sædvanlige leverandører og samarbejdspartnere.
Mogens Jensen (S), 2008-02-19:
Men der er også stadig væk mange problemer, som det grønlandske samfund slås med, der er forhold for både børn og andre udsatte grupper, som der også er behov for at gøre noget alvorligt ved, og det synes jeg er godt at vi tager en åben debat om her i Folketingssalen, for vi skal naturligvis kunne debattere i Folketinget om alle forhold i vores rigsfællesskab.
Lene Espersen (KF), 2006-05-30:
Derfor vil jeg sige, at vi har været igennem en proces, hvor vi har sagt, at der er hovedpolitistationer i 12 byer, og vi har nøje gennemgået de øvrige store byer med over 30.000 indbyggere for at se, hvor der politifagligt sagligt er et behov, der tilsiger, at der skal være politifolk i løbet af hele døgnet.
Line Barfod (EL), 2005-05-31:
Det er ret afgørende, hvis vi ønsker, at de bedste medarbejdere fortsat skal være ansat i det offentlige skattevæsen og skal kunne yde den bedst mulige service og sikre en ordentlig overgang, at vi også sikrer ordentlige vilkår og får meldt ud, hvor folk skal arbejde henne.
Birte Weiss (S), 2000-12-05:
, men når man graver lidt dybere i det, mener jeg, at indførelse af sådan et påbud rent teknisk vil have en række meget store vanskeligheder knyttet til sig, og jeg tror også, at vi skal være meget opmærksomme på de uheldige bivirkninger, der i øvrigt kan være af forslaget.
Lene Espersen (KF), 2003-01-30:
Her er det efter Justitsministeriets opfattelse tvivlsomt, om dyrene kan påregnes at skulle føde under transporten og derfor også tvivlsomt, om et forbud vil være i overensstemmelse med direktivet. Til brug for Justitsministeriets videre overvejelser om et eventuelt forbud mod transport af højdrægtige dyr på dette område, har vi den 18. december 2002 anmodet Det Veterinære Sundhedsråd om en udtalelse om, hvorvidt det er dyreværnsmæssigt forsvarligt at transportere højdrægtige dyr.
Frank Jensen (S), 1998-06-03:
Derfor hed direktivet, så vidt jeg husker efter hukommelsen, også personbeskyttelsesdirektivet, databeskyttelsesdirektivet. Det, det drejer sig om, er at sikre i Europa, også når man udveksler oplysninger over grænserne, at der er tale om beskyttelse af personfølsomme oplysninger.
Henrik Høegh (V), 2009-10-29:
Så er det da rigtigt, at bl.a. reguleringerne af husdyrbrug i »Grøn Vækst« kommer meget tæt på en almindelig industriel regulering, nemlig at man går bort fra at kigge på, hvor mange dyreenheder der er, hvor mange hektar der er, men fokuserer på, hvad belastningen er; altså at man ser lidt bort fra, hvor mange dyreenheder der er i de pågældende anlæg, men ser på, hvad den ydre belastning er.
Rasmus Lund-Nielsen (M), 2023-04-25:
Så der er ligesom mange ting, der skal passes ind i en tidsplan, for at det kan give mening, og når der er så mange forskellige skibe, der sættes i søen, både i den her folketingssamling og også i efteråret, så anerkender jeg også, at det godt kunne give mening, at vi udskød dette punkt.
Pernille Rosenkrantz-Theil (S), 2020-01-29:
De danske dagplejer, vuggestuer og børnehaver har på den måde været en hjørnesten, også for den danske arbejdsmarkedsmodel, hvor det stadig væk er udgangspunktet, at begge forældre går på arbejde og bidrager over skatten til vores fælles velfærdssamfund.
Peter Hummelgaard Thomsen (S), 2016-02-24:
Til allersidst vil jeg bare sige, at det godt kan være, at ministeren ikke mener, at vi skal gøre os til dommere over det, men vi står i en situation, hvor Ryanair sådan set kun er toppen af isbjerget, men alligevel et meget, meget iøjnefaldende isbjerg, af et stadig større problem.
Alex Vanopslagh (LA), 2022-10-06:
Jeg har sådan en omvendt Greta Thunberg-tilgang. Jeg ønsker ikke, at I skal gå i panik; jeg ønsker, at I skal være håbefulde, for jeg tror, at vi kan så ufattelig meget mere, end man skulle tro, når man lytter til den politiske debat.
Thor Pedersen (V), 2003-05-28:
Jeg ved ikke, hvem der har talt sammen på hvilket tidspunkt, men jeg håber sandelig, at alle har talt sammen med dem, der er ansat til at udarbejde en sådan analyse og give et endeligt resultat på grund af deres faglige viden. Dertil må jeg sige, at det, der står i Berlingske Tidende er fuldstændig uigenkendeligt, som jeg også har sagt tidligere.
Ole Birk Olesen (LA), 2017-12-06:
Jeg siger bare, at det ikke har været sådan, at når en socialdemokratisk transportminister gerne har villet udvide en vej eller sætte hastigheden op eller lignende, så har transportministeren samtidig skullet redegøre for, hvordan den ekstra CO2-udledning i øvrigt skulle imødegås andre steder i transportsystemet.
Martin Lidegaard (RV), 2023-12-05:
Men hvad angår selve kommissoriet, har vi gjort en del ud af at lave det på en måde, så det er meget upolemisk og ordentligt, i hvert fald hvis ordføreren spørger mig, og så det simpelt hen bare gør det muligt for en kommission netop at kigge ned alle steder for at kunne lære af det.
Lars Løkke Rasmussen (V), 2002-11-27:
Bl.a. i de her nævnte tilfælde er de gældende tilskudsregler efter regeringens opfattelse så forudseende, at der ikke gives tilskud. Beslutningsforslaget vil desuden betyde, at der ydes 100 pct. tilskud til det dyreste lægemiddel i en tilskudsgruppe, selv om der måtte findes et ligeværdigt og langt billigere lægemiddel i samme terapeutiske gruppe.
Frank Aaen (EL), 2000-10-10:
Jeg er glad for, at regeringen og vi ser ens på problemstillingen, nemlig at vi skal have flyttet mere transport over på de mere miljøvenlige transportformer, tog og skib, men når jeg opholder mig lidt ved det, så er det jo, fordi det her er baseret på en aftale, som i sit udgangspunkt var, at man skulle inflationsregulere afgiften.
Elisabeth Arnold (RV), 1999-04-06:
Så det er faktisk meget svært at beskrive, hvilken betydning Europarådets Parlamentariske Forsamling har, og med hvilken vægt den parlamentariske forsamling udtaler sig, og det synes jeg i meget høj grad er et demokratisk problem, også fordi ministerkomiteen jo ikke har nogen forpligtelse til overhovedet at tage den slags beslutninger alvorligt.
Egil Møller (DF), 1998-10-20:
Og hvis nogen vil medvirke til, at der bliver disse ghettoer, kunne det netop omtalte måske være én af mulighederne for at gøre dem til det, for så kunne det jo tænkes, i hvert fald teoretisk og måske også i praksis, at det fik yderligere nogle danskere til at flytte væk, og det er vel ikke det, der er meningen.
Per Clausen (EL), 2008-04-04:
Der er andre ting, man skal fokusere på, og det rejser lige præcis den problemstilling, som fru Anne Grete Holmsgaard var inde på, nemlig at der ikke kun findes én løsning på at reducere udslippet af CO2 i transportsektoren og reducere forbruget af fossile brændstoffer.
Anne Valentina Berthelsen (SF), 2020-12-01:
Så kan det godt være, at fru Marie Krarup affejer det med, at vi stiller en masse krav til folk, der søger statsborgerskab, og det er jo ikke, fordi vi dikterer, hvem man skal forelske se i; vi dikterer bare, at hvis man skal have statsborgerskab, skal man være dansk gift.
Johanne Schmidt-Nielsen (EL), 2017-11-28:
Og anledningen er tilsyneladende en sag, der kom frem i BT i februar i år, hvor ministeren kaldte det, og jeg citerer, »krævementalitet, griskhed og mangel på taknemmelighed« at familien til en 9-årig syrisk pige i Tårnby benyttede sig af muligheden for at opnå flygtningestatus, efter at de havde fået familiesammenføring til Danmark.
Hans Christian Schmidt (V), 2001-05-03:
Jeg er bare nødt til at sige, at det jo ingenting hjælper, hvis vi er alene om det synspunkt, for så vil vi stadig væk fremstå i den store offentlighed, i den store verden som et land, der ikke har levet op til 21 pct. Hvis de andre ikke vil acceptere de korrigerede tal, og jeg noterede mig, at det også står her i beslutningsforslaget, at det er under den forudsætning, så er det jo ligegyldigt. Så er det bedre i dag at få det sagt. Sådan er det jo tit med så meget her i livet: Få det sagt, hvis det nu ikke er det rigtige, man har fat i.
Lissa Mathiasen (S), 2004-01-20:
Vi anerkender, at en lille udlejer med en ejendom med kun tre enheder kan synes, problemet er svært at overskue, men jeg tror egentlig ikke, at en sådan udlejer vil synes, det er ret svært at overskue, hvis han er i en situation, hvor han kan sige: Jamen jeg kan vente med at gøre det til det øjeblik, lejemålet er tomt.
Flemming Møller Mortensen (S), 2021-02-10:
Så det der med at tage handsken op og kæmpe sagen gør jeg, og det gør vi, og det gør vi selvfølgelig også med den stemme, vi også har sendt til verden, ved at vi har et netværk her i Folketinget, som gør, at vi i den grad står sammen.
Betina Kastbjerg (DD), 2023-05-23:
Man skal også huske på, at der sidder mange unge mennesker og børn og læser med, og det vil sige, at de også får en opfattelse af, at det er o.k. at svine hinanden til på f.eks. Facebook, og jeg synes også, vi har en pligt til at sørge for, at de unge mennesker får en sund tilgang til, hvad man kan tillade sig at skrive på f.eks. Facebook.
Christine Antorini (S), 2012-12-05:
Så det her blandede klassemiljø med god mulighed for holddeling – og der er rigtig god mulighed for det, når man kan gøre det i op til halvdelen af tiden – synes vi er spændende at udvikle og holde fast i, for det giver den her mere levende undervisning, der rammer de enkelte elever.
Henriette Kjær (KF), 2000-02-04:
Det ærgrer mig faktisk, at vi ikke har fremsat dette beslutningsforslag noget før, for det burde jo være fremsat umiddelbart efter, at loven blev vedtaget i 1997, hvor det begyndte at gå op for os, at den fungerede dårligt, og at kommunernes udvikling faktisk blev standset.
Rosa Lund (EL), 2025-04-24:
Som flere også har været inde på allerede i debatten her, hvilket jeg da gerne vil kvittere for, har vi i Enhedslisten brugt ret lang tid på at kæmpe for at sikre de her primært kvinder ordentligt opholdsgrundlag senest med vores beslutningsforslag, som lige er blevet førstebehandlet her i salen også.
Bente Dahl (RV), 2008-02-19:
Vi kunne se på kvalitetsmærkeordningen, omlægning af landbrugsordninger til miljø- og dyrevelfærdsstøtte, og ikke mindst kunne vi arbejde med grønne indkøb, hvor regeringen kunne gøre lidt mere - for ikke at sige meget mere - med hensyn til økologisk skolemad og i andre offentlige institutioner fremme de forhold.
Peter Hummelgaard (S), 2024-01-11:
Vi har siden terrorangrebet i Israel den 7. oktober sidste år oplevet en helt uacceptabel opblussen i antisemitismen, og det er dybt foruroligende, og jeg deler forslagsstillernes bekymring, når der råbes og spyttes efter medborgere på gaden, alene fordi de er jøder, og når sociale medier flyder over med hadefulde kommentarer.
Bjarne Corydon (S), 2013-04-17:
Et af dens helt centrale elementer kommer netop fra »Fair Løsning«, nemlig et forsigtighedsprincip om, at uanset hvad man diskuterer og foreslår, kan man ikke bruge penge, man ikke også er klar til at finde finansiering for – siden fulgt op af en budgetlov, hvor det simpelt hen gøres til lov, at det er sådan, det forholder sig i Danmark.
Aaja Chemnitz Larsen (IA), 2016-06-01:
Alle medlemmer af Folketinget er medlemmer på lige fod ifølge grundloven, og da Danmark stadig varetager 32 centrale områder på vegne af Grønland, er det oplagt, at de grønlandske folketingsmedlemmer inviteres med til relevante forligsforhandlinger, f.eks. forsvarsforliget eller kriminalforsorgsforliget, som har stor relevans for Grønland.
Anne Grete Holmsgaard (SF), 2004-05-06:
Kristendemokraternes forslag i folketingsgruppen, og vores holdning er, at vi synes, man skal igangsætte et meget systematisk arbejde herhjemme for at afdække, om man ikke burde gå forbudsvejen, når det gælder prostitutionskunderne, men altså ikke over for de prostituerede, hvor vi fuldt ud vedkender os, at vi har stemt for en legalisering. Vi synes, at området er meget, meget dårligt belyst.
Rune Lund (EL), 2019-04-30:
Der vil jeg bare sige i forhold til det, finansministeren siger, om, at det her skulle være en meget sådan teknisk diskussion, at hvis man spørger de økonomiske vismænd, siger de jo, at spørgsmålet om fastlæggelsen af den rette diskonteringsrente grundlæggende er et politisk eller etisk spørgsmål, som fagøkonomer ikke objektivt kan besvare, altså at det grundlæggende er et politisk-økonomisk spørgsmål.
Michael Aastrup Jensen (V), 2015-04-08:
Hvordan forholder ministeren sig til tal fra Rigspolitiets nyeste tryghedsundersøgelse, der viser, at Bispehaven i Aarhus er et af de steder i Danmark, hvor borgerne føler sig allermest utrygge, og agter ministeren i den henseende at tage initiativer?
Erling Bonnesen (V), 2009-05-04:
I Venstre er vi jo tilhængere - det kommer vist ikke bag på nogen og heller ikke på spørgeren - af et stærkt decentralt kommunalt selvstyre, hvor man har gode muligheder for at prioritere inden for de samlede overordnede samfundsrammer og økonomiske rammer, som bliver aftalt hvert år.
Ole M. Nielsen (KRF), 1999-05-19:
Den teknologiske udvikling må tjene mennesket og ikke gøre mennesket til slave af stadige fremskridt, og det betyder, at de kæmpeskridt, som i disse år tages med hensyn til udvikling af genmodificerede organismer, i høj grad skal være under kontrol. At man i Kommissionen er modstander af, at der ændres på de nuværende principper i direktiv 90/220 EØF, kan godt tages som udtryk for en streng kontrol.
Rikke Hvilshøj (V), 2005-11-02:
Jeg vil gerne starte med at slå helt fast, at når jeg i den besvarelse af spørgsmål 92, som fru Elsebeth Gerner Nielsen henviser til, har oplyst, at ministeriet er i færd med – som det blev sagt – sagsområde for sagsområde at fremfinde relevante notater m.v. udarbejdet af ministeriet, der beskriver og har betydning for fastlæggelse af ministeriets praksis for meddelelse af opholdstilladelse med henblik på, at disse gøres tilgængelige på ministeriets hjemmeside, så kan det ikke tages til udtryk for, hvordan videndeling sker i ministeriet og i Udlændingestyrelsen.
Orla Hav (S), 2009-02-26:
Derudover vil jeg gerne spørge ministeren: Gør det ikke en forskel i de to foreningsdannelser her, som ministeren beskriver som nogenlunde ligedan og størrelsesmæssigt lige store, at den ene forening er underlagt og har instruktionsbeføjelse i forhold til bankverdenen, og dermed at bankverdenen jo i virkeligheden er repræsenteret på andre mandater i de råd, som vi spørger til?
Kim Behnke (FP), 1998-04-28:
Det største problem i det danske samfund er ensomhed, ensomhed hos de mennesker, som bliver pakket ind i paragraffer og flyttet hen på hylder og ikke har noget som helst andet end i desperation at ringe og bestille tid hos deres læge eller natlæge og bede om at få udstedt recepter på kemikalier, der kan dulme deres virkelighedsopfattelse.
Eyvind Vesselbo (V), 2012-02-21:
Men nu er i hvert fald en del af den opposition kommet i regering, og det er den, der nu fremsætter forslaget, så der bør jo være en mulighed for, hvis den nuværende regering stadig har betænkelighederne, at vi kan finde hinanden og få det her justeret, så det bliver på en fornuftig måde.
Peter Skaarup (DF), 1998-04-14:
Vi har fået en skriftlig fremsættelse i forbindelse med lovforslaget, og der står, at det omfatter 1.238 personer, og at det indebærer, at 1.096 børn under 18 år vil kunne erhverve dansk indfødsret som bipersoner til deres forældre i henhold til lov om dansk indfødsret.
Naser Khader (RV), 2003-03-20:
Ud over de politiske institutioner m.v., så er svaret: vores sprog. Det vil sige, at når grænserne for vores sprog ændrer sig, så ændrer vores verden sig, både verden udenfor, relationerne til vores medborgere, men også verden inde i vores identitet. Det danske sprogs grænser ligger ikke fast.
Mette Frederiksen (S), 2015-04-09:
I den forbindelse har jeg også bemærket, at forslagsstillerne i begrundelsen for forslaget har anført, at det er problematisk, at bl.a. Litauen ikke har implementeret rammeafgørelsen, og jeg kan i forhold til det oplyse Folketinget om, at Litauen har implementeret rammeafgørelsen, og at den litauiske lovgivning på området er trådt i kraft den 1. april 2015.
Karin Liltorp (ALT), 2025-11-06:
Vi ved altså ikke, hvem der kommer til at se en ny og ukendt sammenhæng, og så længe det er anonymiserede data, får vi mest muligt ud af dem ved at give bred adgang til dem, og jeg synes, det er uheldigt, hvis der er en embedsmand, der skal sidde og vurdere, at nøjagtig de og de har adgang til det her, hvis det drejer sig om anonymiserede data.
Benny Engelbrecht (S), 2017-12-22:
Jeg tror sådan set ikke, at hr. René Christensen og jeg er uenige om, at det mest hensigtsmæssige ville have været, hvis man havde levet op til at finansiere det demografiske træk ikke bare i finansloven for 2018, men i finanslovene så langt frem, som øjet nu rækker.
Lars Løkke Rasmussen (V), 2002-05-07:
Man har øjensynlig prioriteret anderledes, og det er vel også baggrunden for, at man - undskyld jeg siger det - lagde en fristil frem med syv overskrifter, som man debatterede med Folketingets politiske partier sidste efterår uden at sætte så meget som en bøjet femøre af til at få denne fristil omsat i handling.
Ole Stavad (S), 2004-05-05:
Jeg er sådan set tæt på at være enig med indenrigs- og sundhedsministeren i, at det måske havde været lige så hensigtsmæssigt, at han var blevet siddende, og jeg skal beklage det, for jeg synes ikke, det er fremmende for en minister, der har lagt et meget, meget omfattende oplæg frem, som vi derefter forholder os, synes vi selv, seriøst og ordentligt til, at ministeren derefter betegner en samlet opposition som nogle, der kommer med forkølede meldinger. Jeg må gå ud fra, at de forkølede meldinger også må gælde ministerens egne rådgivende udvalg med en professor Kjeld Møller Pedersen i spidsen, der har været ude med meldinger, eller formanden for Strukturkommissionen, Johannes Due, der har været ude med meldinger.
Pernille Frahm (SF), 2010-05-18:
Det her er jo et forslag, der handler om oplevelsesøkonomien eller i hvert fald en del af den, og det er sådan, at vi forleden dag havde en konference herinde i Folketinget om oplevelsesøkonomien, som er den hurtigst voksende branche, vi har lige for øjeblikket.
Svend Auken (S), 2000-11-16:
Jeg tror nu imidlertid, at det, hr. Hansen-Nord var bekymret for, var spørgsmålet om de privatejede, altså rent privatejede ledninger, der er på soklen, om hr. Kalnæs havde forestillet sig en statsovertagelse ved denne lovs behandling, og så var der jo lige ved at gå storpolitik i det.
Mai Mercado (KF), 2019-01-16:
Så kan vi jo godt stå her og have sådan en ordleg om, hvad der blev sagt tilbage i 2017 og tilbage i 2012, men jeg vil faktisk i stedet opfordre Socialdemokratiet til at komme på banen i forhold til substansen, for der er en række borgere, som i dag står med en meget, meget udfordrende hverdag, og som har brug for, at vi begynder at tage os af dem, og at vi sikrer dem bedre vilkår med henblik på også at få dem ud af prostitution.
Villy Søvndal (SF), 2006-05-24:
Vi har jo under de korte bemærkninger haft diskussionen om vurderingen af den danske regerings måde at agere på, og jeg vil godt sige, at jeg stadig væk synes, der er meget store forskelle i den måde, forskellige dele af regeringen har ageret på, og jeg er tryg ved, at hovedparten af håndteringen har ligget i Udenrigsministeriet.
Morten Homann (SF), 2005-04-20:
Jeg vil godt spørge ministeren, om han ikke vil medgive, at det er en lidt besynderlig argumentation, at man siger, at vi har et regelsæt i dag, som vi ikke rigtig formår at håndhæve, og derfor afskaffer vi reglerne, i stedet for at sige, at når vi har et regelsæt i dag, som vi ikke formår at håndhæve,
Christian Juhl (EL), 2017-12-15:
Man blev da i helt godt humør af den her lille seance med at juble over brandmænd og andre, der laver et stykke frivilligt arbejde, og det kan man jo da ikke være uenig i, men når man taler om hverdagens helte, vil jeg spørge ministeren, om de mennesker, der tager hvert eneste lille job, om det så er en time eller en dag her og der, ikke også er hverdagens helte, og skal vi ikke sørge for, at de ikke bliver straffet for at gøre det?
Per Dalgaard (DF), 2010-05-11:
Altså, det er dog trods alt tre kommuner, der er involveret i det her lille store koncept, hvor der bliver fjernvarmeproduceret ude på Studstrupværket, som jeg er sikker på, at hr. Ole Vagn Christensen også kender, til Århus og Skanderborg Kommuner og derefter videre til Odder Kommune.
Jacob Mark (SF), 2021-04-26:
Så vi har altså nu indrettet uddannelsespolitikken på den måde, at vi giver en tredjedel af vores unge det nederlag i rygsækken allerede i 8. klasse, hvor de får en slags følelse af, at de dumper i livet, fordi de åbenbart ikke er socialt, personligt eller fagligt parate til uddannelse.
Marianne Bigum (SF), 2023-05-16:
Jeg vil også sige, at vi i SF har et samarbejde med Nordmakedonien og gode nordmakedonske kræfter, som rigtig gerne vil mere demokrati, og hvor vi oplever, at det, at vi kan lave et EU-samarbejde med dem med henblik på optagelse, er med til at understøtte vigtige demokratiske kræfter i deres lande.
Marlene Harpsøe (DF), 2010-05-27:
Jeg synes, at vi skal skrive ind i en betænkning, at Dansk Folkeparti og Det Radikale Venstre i hvert fald er enige om, at der altså skal lovgives på det område, og at det skal forbydes at have med dyrepornografi at gøre, ligesom det skal forbydes at udnytte dyr seksuelt, ved at man kan købe sig til den forfærdelige ydelse, som det er.
Pernille Frahm (SF), 1999-03-19:
Der er også ros for, at loven denne gang er så klar, at den er en yderligere information til folk, som kunne tænkes at få lyst til at repatriere, og at der er en klarhed også på den måde, at man nu samler stoffet i én lov, så man ikke skal til at lede alle mulige underlige steder for at finde ud af, hvordan reglerne for repatriering er.
Jørgen Arbo-Bæhr (EL), 2007-04-27:
Da vores ordfører på området ikke kan være til stede, har jeg lovet på hendes vegne at sige følgende: Enhedslisten kan ikke støtte forslaget, som udspringer af, at det i 1999 blev besluttet, at kommunen skulle betale for driftsudgifter til uddannelser, som blev givet som tilbud til kontanthjælps- og starthjælpsmodtagere.
Mattias Tesfaye (S), 2021-12-08:
Jeg tror også bare, det er vigtigt at holde fast i, at de halvårlige orienteringer, jeg giver Folketingets Indfødsretsudvalg, i forbindelse med at der er fremsat et lovforslag om meddelelse af indfødsret, jo er vurderinger af, at der personer, der kan være til fare for statens sikkerhed.
Morten Dahlin (V), 2023-01-19:
Hvis vi skal have nok håndværkere til at reparere vores biler eller til at hjælpe med den grønne omstilling, og hvis vi skal have nok social- og sundhedsassistenter til at pleje dem, der har behov for det, så er der brug for, at man tager nogle af de her greb.
Henriette Kjær (KF), 2010-11-25:
Det har betydet, at mange grundejere de senere år er blevet udstyret med en vej, de intet ønske har haft om at få, som de skal betale for ny asfaltering på, sørge for snerydning på, og hvad der ellers følger med, og det kan hurtigt blive til udgifter på mange tusinde kroner.
Henrik Svane (RV), 2000-03-16:
Vi er fuldstændig klar over, at det ikke kan gøres på en måned, på et år eller tre, men vi forsøger hermed at finde et redskab til at sikre, at unge menneskers liv ikke trædes under fode, at der ikke trædes på deres menneskerettigheder med hensyn til at kunne vælge frit. Og så hører vi selvfølgelig den sædvanlige melodi fra Dansk Folkeparti, der jo ellers ofte kerer sig om de svage borgere.
Line Barfod (EL), 2002-04-19:
Jeg mener, at der, ud fra de erfaringer jeg har med, hvordan kommunerne fungerer, kunne være behov for i langt højere grad at sikre, at kommunerne lever op til love og regler og behandler borgerne korrekt, sørger for, at borgerne får de ydelser, de har krav på, får aktindsigt, når det er nødvendigt osv. Det kræver så, at vi ud over at se på, hvordan tilsynsrådet skal være indrettet, også sikrer, at der er de nødvendige ressourcer til at føre det tilsyn, der er nødvendigt.